ผ่าคลอดได้2เดือน10วันแล้ว ยังมีน้ำคราวปลาสีเหลืองอยู่ บางวันมีสีแดงจางๆ นิดหน่อย ไม่มีอาการปวดท้อง ไม่มีไข้ ไปพบหลัง6สัปดาห์ และตรวจมะเร็งแล้ว บอกว่าเป็นปกติ แบบนี้ตรวจไปตรวจซ้ำมั้ยคะ หรือมันจะหลายไปเอง แล้วจะเป็นอันตรายมั้ยคะ
สวัสดีค่ะ น้ำคาวปลาที่มีหลังคลอด เกิดจากร่างกายขับน้ำนี้ออกมาจากแผลที่มดลูกบริเวณที่รกเกาะ น้ำนี้จะเป็นเลือดเก่าปนกับน้ำเหลืองค่ะ โดยลักษณะน้ำคาวปลาหลังคลอดมี 3ระยะ คือระยะแรกหรือ 3วันแรกหลังคลอด จะเป็นน้ำสีแดงคล้ำ ระยะที่ 2 คือช่วง 4-14วัน จะเป็นสีแดงจางหรือสีน้ำตาลอ่อน ระยะที่ 3 คือช่วงวันที่ 15 จนถึง 6สัปดาห์ น้ำคาวปลาจะข้นขึ้นเป็นมูก สีขาว เป็นเมือกๆค่ะ.**ลักษณะน้ำคาวปลาที่ผิดปกติ คือ น้ำคาวปลาที่มีกลิ่นเหม็น. น้ำคาวที่เคยเป็นแดงจางๆมีสีเข้มขึ้น มีอาการปวดท้องน้อยผิดปกติ มีไข้ ซึ่งลักษณะนี้บ่งบอกถึงการมีโพรงมดลูกอักเสบค่ะ.**ดังนั้นจากที่ เล่ามายังไม่สามารถระบุสาเหตุของอาการที่เกิดขึ้นได้นะคะ แนะนำไปพบแพทย์เพื่อตรวจดูอาการอีกทีนะคะ